เปิดโผ 18 หุ้นไตรมาส 1/62 ผลงานแจ่ม ดันงบฯพลิกมีกำไร!
เปิดโผ 18 หุ้นไตรมาส 1/62 ผลงานแจ่ม ดันงบฯพลิกมีกำไร!
เปิดโผ 18 หุ้นไตรมาส 1/62 ผลงานแจ่ม ดันงบฯพลิกมีกำไร!
22 พ.ค. 2562

“ข่าวหุ้นธุรกิจออนไลน์” ได้ทำการสำรวจรวบรวมผลประกอบการของบริษัทจดทะเบียนในกลุ่มที่ผลงานไตรมาส 1/62 พลิกมีกำไรอย่างโดดเด่นทั้งหมด  18 บจ. อย่างไรก็ตามบริษัทจดทะเบียนดังกล่าวมีกลุ่มที่พลิกกำไรจากกำไรพิเศษ จากต้นทุนหรือค่าใช้จ่ายที่ลดลง ดังนี้

 
 
อันดับที่ 1 บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานไตรมาส 1/62 (รวมบริษัทย่อย) สิ้นสุดวันที่ 31 มี.ค.2562 มีกำไรสุทธิ 1,508 ล้านบาท จากปีก่อ 672.56 ล้านบาท
ทั้งนี้ผลการดำเนินงานในไตรมาสดังกล่าวพลิกกำไร เนื่องจากมีรายได้จากการให้บริการ โดยรวมที่เพิ่มขึ้นร้อยละ 4.1 จากไตรมาสแรกของปีก่อนหน้า เป็น 25.8 พันล้านบาท ขณะเดียวกันยังคงมุ่งเพิ่มผลิตภาพและบริหารค่าใช้จ่ายอย่างมีประสิทธิภาพ
โดยกำไรจากการดำเนินงานเติบโตเป็น 1.5 พันล้านบาท ในไตรมาส 1/62 เพิ่มขึ้น 5 เท่าจากช่วงเดียวกันของปีก่อนหน้า ร่วมกับการรับรู้มูลค่าเงินลงทุนใน DIF ทำให้กำไรสุทธิส่วนที่เป็นของบริษัทฯ เพิ่มขึ้นเป็น 1.5 พันล้านบาทในไตรมาส 1/62 เมื่อเทียบกับขาดทุน 673 ล้านบาท ในไตรมาส 1 ปี 2561 ทั้งนี้ หากไม่รวมผลของการเพิ่มมูลค่าของ DIF กำไรสุทธิส่วนที่เป็นของบริษัทฯมีจำนวน 315 ล้านบาท เพิ่มขึ้นจากขาดทุน 1.2 พันล้านบาท ในไตรมาส 1 /61
 
อันดับที่ 2 บริษัท บ้านปู จำกัด (มหาชน) หรือ BANPU รายงานผลการดำเนินงานไตรมาส 1/62 (รวมบริษัทย่อย) สิ้นสุดวันที่ 31 มี.ค.2562 มีกำไรสุทธิ 915 ล้านบาท จากปีก่อนขาดทุนสุทธิ 1,262 ล้านบาท
ทั้งนี้ผลการดำเนินงานในไตรมาสดังกล่าวกำไรเพิ่มขึ้น เกิดจากการลดลงของค่าใช้จ่าย โดยในปีก่อนมีค่าใช้จ่ายที่เกิดขึ้นครั้งเดียวเกี่ยวกับการจ่ายค่าสินไหมทดแทนตามคำพิพากษาจำนวน 86 ล้านเหรียญสหรัฐ
 
อันดับที่ 3 บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานประจำไตรมาส 1/62  สิ้นสุดวันที่ 31 มีนาคม 2562 มีกำไรสุทธิ 224.89 ล้านบาท จากปีก่อนขาดทุนสุทธิ 108.36 ล้านบาท
โดยผลการดำเนินงานเพิ่มขึ้น เนื่องจากรายได้จากการขายไตรมาส 1/62 เพิ่มขึ้นเป็น 331.15 ล้านบาท เทียบช่วงเดียวกันของปีก่อน 279.36 ล้านบาท และรายได้จากการขายไฟฟ้าไตรมาส 1/62 เพิ่มขึ้นเป็น  555.76 ล้านบาท เทียบช่วงเดียวกันของปีก่อน 295.06 ล้านบาท
 
อันดับที่ 4 บริษัท เจ มาร์ท จำกัด (มหาชน) หรือ JMART รายงานผลการดำเนินงานประจำไตรมาส 1/62 สิ้นสุดวันที่ 31 มี.ค.62 รวมบริษัทย่อย มีกำไรสุทธิ 118.30 ล้านบาท จากปีก่อนขาดทุนสุทธิ 187.26 ล้านบาท
โดยผลการดำเนินงานในไตรมาสดังกล่าวพลิกกำไรเนื่องจาก บริษัทมีรายได้จากการให้บริการติดตามหนี้และบริการอื่นเท่ากับ 724 ล้านบาท เพิ่มขึ้นจากช่วงเดียวกันของปีก่อนหน้าเท่ากับ 167.2 ล้านบาท หรือร้อยละ 30 ซึ่งเป็นผลจากประสิทธิภาพในการจัดเก็บหนี้ด้อยคุณภาพที่ดีขึ้น
ขณะที่บริษัทมีต้นทุนขายและบริการรวม 1,964.8 ล้านบาท ลดลงจากปีก่อนหน้าเท่ากับ 489.9 ล้านบาท หรือลดลงร้อยละ 20 โดยต้นทุนขายและบริการรวมในส่วนที่เกี่ยวข้องกับธุรกิจการจัดจำหน่ายโทรศัพท์เคลื่อนที่ลดลง 536.4 ล้านบาท หรือลดลงร้อยละ 25.4 เมื่อเทียบกับช่วงเดียวของปีที่ผ่านมา
 
อันดับที่ 5 บริษัท ไรมอน แลนด์ จำกัด (มหาชน) หรือ RML รายงานผลการดำเนินงานประจำไตรมาส 1/62 สิ้นสุดวันที่ 31 มีนาคม 2562 มีกำไรสุทธิ 99.93 ล้านบาท จากปีก่อนขาดทุนสุทธิ 67.90 ล้านบาท
โดยผลการดำเนินงานเพิ่มขึ้น เนื่องจากรายได้จากการขายอสังหาริมทรัพย์ไตรมาส 1/62 เพิ่มขึ้นเป็น 1,386.36 ล้านบาท จากปีก่อนอยู่ที่ 502 ล้านบาท